အစ္စေကစီဝရသိက္ခာပုဒ်

## ၈-အစ္စေကစီဝရ သိက္ခာပုဒ်
၆၄၆။ ဘုန်းတော်ကြီးရေ မြတ်စွာဘုရားစွာ သာဝတ္ထိမြို့ အနာထပိဏ်သဌီး၏ အရံဖြိုက်ရေဇေတဝန်ကျောင်း၌ သီတင်းသုံး နေတော်မူသော အခါ အရပ်တပါးသို့ လားခါနီးဖြိုက်ရေ အမတ်ကြီးတစ်ယောက်စွာ "အသျှင်မြတ်ရို့ ကြွလှာတော်မူကုန်လော့၊ ဝါကိုင်သင်္ကန်းကိုလှူအံ့"ဟု ရဟန်းရို့ပါးကို တမန်စီလွှတ်၏၊ ရဟန်းရို့စွာ "မြတ်စွာဘုရားစွာ ဝါမှထကုန်သောရဟန်းရို့အား ဝါကိုင်သင်္ကန်းကို ခွင့်ပြုတော်မမူအပ်သေး"ဟု တွီးတောမူ 'သံသယကုက္ကုစ္စ' ဖြိုက်ကတ်ပနာမလားကတ်ကုန်၊ ယင်းခါ ထိုအမတ် ကြီးရေ "အသျှင်မြတ်ရို့စွာ တမန်စီလွှတ်အပ်လျက်အဇာကြောင့် မကြွလှာကုန်ဘိသနည်း၊ ငါစွာကား စစ်တိုက်ရန် လားရအံ့၊ အသက်ရှင်ခြင်းကိုသိနှိုင်ခဲ၏။ သီခြင်းကို သိနှိုင်ခဲ၏"ဟု သရော်၏၊ ရှုတ်ချ၏၊ အပြစ်ပြ ပြောဆို၏။ ရဟန်းရို့စွာ သရော်ရှုတ်ချ အပြစ်ပြပြောဆိုရေ ထိုအမတ်ကြီး၏ စကားကို ကြားကတ်ရေသာတည်း။

ယင်းခါ ထိုရဟန်းရို့စွာ မြတ်စွာဘုရားအား ဒေအကြောင်းကို လျှောက်ကတ်ကုန်၏။

ယင်းခါ မြတ်စွာဘုရားစွာ ဒေအကြောင်းအရာကြောင့် တရားစကားကို ဟောကြားတော်မူပြီးကေရဟန်းရို့ကို "ရဟန်းရို့ ခုံပင်လောင်ပင်လှူအပ်ရေ သင်္ကန်းကို ခံယူပနာ ထားခြင်းငှါ ခွင့်ပြုရေ"ဟုမိန့်တော်မူ၏။

၆၄၇။ ယင်းခါ ရဟန်းရို့စွာ "မြတ်စွာဘုရားစွာ ခုံပင်လောင်ပင်လှူအပ်ရေ သင်္ကန်းကို ခံယူပနာထားခြင်းငှါ ခွင့်ပြုတော်မူအပ်ပြီ"ဟု ခုံပင်လောင်ပင်လှူအပ်ရေ သင်္ကန်းရို့ကို ခံယူပနာ သင်္ကန်းအချိန်အခါကို လွန်စီကုန်၏၊ ထိုသင်္ကန်းရို့ကို သင်္ကန်းတန်း၌ ထုပ်ဆွဲပနာ ထားကုန်၏၊ အသျှင်အာနန္ဒာစွာ ကျောင်းစိုင်လှည့်လည်လတ်သော် သင်္ကန်းတန်း၌ ထုပ်ဆွဲပနာ ထားကုန်သော ထိုသင်္ကန်းရို့ကိုမြင်ပြီးကေ ရဟန်းရို့ကို "ငါ့သျှင်ရို့ သင်္ကန်းတန်း၌ ထုပ်ဆွဲပနာ ထားကုန်သော ဒေသင်္ကန်းရို့စွာ ဇာသူ၏သင်္ကန်းရို့နည်း"ဟု မေး၏။

ငါ့ရှင် ငါရို့၏ ခုံပင်လောင်ပင်လှူအပ်ရေ သင်္ကန်းရို့တည်းဟု (ဆိုကတ်ကုန်၏)။

ငါ့သျှင်ရို့ ဒေသင်္ကန်းရို့ကို ထားရီမာ ဇာလောက်လောက်ကြာရာနည်းဟု (မေးပြန်၏)။

ယင်းခါ ရဟန်းရို့က အသျှင်အာနန္ဒာအား ထားတိုင်း (အချိန်ကို) ပြောကတ်ကုန်၏။

အသျှင်အာနန္ဒာစွာ "အဇာကြောင့် ရဟန်းရို့စွာ ခုံပင်လောင်ပင်လှူအပ်ရေ သင်္ကန်းကို ခံယူပနာသင်္ကန်းအချိန်အခါကို လွန်စီကုန်ဘိသနည်း"ဟု သရော်၏၊ ရှုတ်ချ၏၊ အပြစ်ပြပြောဆို၏။

ယင်းခါ အသျှင်အာနန္ဒာစွာ ထိုရဟန်းရို့ကို အများကြီးသော အကြောင်းနန့် သရော်ပြစ်တင်ပြီးကေ မြတ်စွာဘုရားအား ဒေအကြောင်းကို လျှောက်၏။ပ။

"ရဟန်းရို့ ရဟန်းရို့စွာ ခုံပင်လောင်ပင်လှူအပ်ရေ သင်္ကန်းကို ခံယူပနာ သင်္ကန်းအချိန်အခါကိုလွန်စီကတ်ကုန်၏ဟူစွာ မှန်သလော"ဟု စိစစ်မီးမြန်းတော်မူ၏။

မှန်ပါရေ မြတ်စွာဘုရားဟု (လျှောက်ကတ်ကုန်၏)။

ဘုန်းတော်ကြီးရေ မြတ်စွာဘုရားစွာ သရော်တော်မူ၏။ပ။ ရဟန်းရို့ အဇာကြောင့် ထို (မဂ်ဖိုလ်မှ) အချည်းနှီးဖြိုက်ရေ ယောက်ျားရို့စွာ ခုံပင်လောင်ပင်လှူအပ်ရေ သင်္ကန်းကို ခံယူပနာ သင်္ကန်းအချိန်အခါကို လွန်စီကုန်ဘိသနည်း၊ ရဟန်းရို့ ဒေ (သင်ရို့ ပြုမိသောအမှု) စွာ မကြည်ညိုသေးသောသူရို့အား ကြည်ညိုစီခြင်းငှါလိ့ကောင်း။ပ။

ရဟန်းရို့ ဒေပိုင်ဆိုကေ ဒေသိက္ခာပုဒ်တော်ကို ပြကတ်ကုန်လော့။

## ပညတ်သိက္ခာပုဒ်
၆၄၈။ "ဆယ်ရက်လိုသိမ့်သော ဝါကျွတ်လပြည့်နိ၌၁ ရဟန်းအား ရာကေ ခုံပင်လောင်ပင်လှူအပ်ရေ သင်္ကန်း ဖြိုက် ပေါ် ငြားအံ့၊ ခုံပင်လောင်ပင်ဟု သိရေ ရဟန်းစွာ ခံယူရဖို့၊ ခံယူပြီးနောက် သင်္ကန်းအချိန်အခါ ကာလထိတောင် ထားရဖို့၊ အဂယင့်လို့ ယင်းထက် ကကောင်းထားငြားအံ့၊ (ထိုရဟန်းအား) နိဿဂ္ဂိ ပါစိတ်အာပတ် သင့်၏" ဧပိုင် (ပြ ကတ်ကုန်လော့ဟု မိန့်တော်မူ၏)။

## ၈-အစ္စေကစီဝရ သိက္ခာပုဒ် အဖွင့်
၆၄၉။ ဆယ်ရက်လိုသိမ့်သောဟူစွာ ဆယ်ရက်နန့် မရောက်သိမ့်သော ပဝါရဏာနိ၌။

ဝါကျွတ်လပြည့်ဟူစွာ ပဝါရဏာကြတ္တိကာကို ဆိုလို၏။

ခုံပင်လောင်ပင် လှူအပ်ရေ သင်္ကန်း ဆိုစွာ စစ်တိုက်ရန်ကေလေ့ လားလို၏၊ အရပ်တပါးယေကေလေ့သော လားလို၏၊ မမာကေလေ့ ဖြိုက် ၏၊ ကိုယ်ဝန်ကေလေ့ ဟိ၏၊ သဒ္ဓါတရားမဟိသူအားသော်လေ့ သဒ္ဓါတရား (အသစ်) ဖြိုက် ၏၊ မကြည်ညိုသေးသော သူအားသော်လေ့ ကြည်ညိုခြင်း (အသစ်) ဖြိုက် ပေါ်၏၊ အဂယင့်လို့ ယင့်သူစော် ရဟန်းရို့၏ အပါးကို "အသျှင်မြတ်ရို့ ကြွလှာတော်မူကုန်လော့၊ ဝါကိုင် (ဝါကျွတ်) သင်္ကန်းကို လှူအံ့"ဟု တမန်ကိုစီလွှတ်အံ့၊ ဒေသင်္ကန်းစွာ ခုံပင်လောင်ပင်လှူအပ်ရေ သင်္ကန်း မည်၏။

ခုံပင်လောင်ပင်ဟု သိရေ ရဟန်းစွာ ခံယူရဖို့၊ ခံယူပြီးနောက် သင်္ကန်းအချိန်အခါ ထိတောင်ထားရဖို့ဟူစွာ ဒေသင်္ကန်းကား ခုံပင်လောင်ပင်လှူအပ်ရေ သင်္ကန်းတည်း"ဟု အမှတ်ပြုပနာထားရဖို့။

သင်္ကန်းအချိန်အခါ ဆိုစွာ ကထိန်မခင်းကေ မိုးဥတု၏ နောက်ဆုံးလ၊ ကထိန်ခင်းကေ ငါးလရို့တည်း။

အဂယင့်လို့ ယင်းထက်ကကောင်း ထားငြားအံ့ဟူစွာ ကထိန်မခင်းကေ မိုးဥတု၏ နောက်ဆုံးနိကိုလွန်စီအံ့၊ နိဿဂ္ဂိပါစိတ်အာပတ် သင့်၏။ ကထိန်ခင်းကေ ကထိန်နှုတ်သောနိကို လွန်စီအံ့၊ နိဿဂ္ဂိ့ပါစိတ်အာပတ် သင့်၏။ သံဃာအားသော်လိ့ကောင်း၊ ဂိုဏ်းအားသော်လိ့ကောင်း၊ ပုဂ္ဂိုလ်အားသော်လိ့ကောင်း စွန့်ရဖို့။ပ။

ရဟန်းရို့ ဧပိုင် စွန့်ရဖို့။ပ။

"အသျှင်ဘုရားရို့ ဒေ အကျွန်ုပ်၏ ခုံပင်လောင်ပင်လှူအပ်ရေ သင်္ကန်းစွာ သင်္ကန်း အချိန်အခါကိုလွန်စီအပ်အနိန်နန့် စွန့်ခြင်း (ဝိနည်းကံ) ဟိပါရေ။ အကျွန်ုပ်စွာ ဒေသင်္ကန်းကို သံဃာအား စွန့်ပါ၏"ဟု။ပ။ ပီးရာ၏ဟု။ပ။ ပီးကုန်ရာ၏ဟု။ပ။ အသျှင့်အား ပီးပါ၏ဟု (ပြန်ပီးရဖို့)။

၆၅၀။ ခုံပင်လောင်ပင်လှူအပ်ရေ သင်္ကန်း၌ ခုံပင်လောင်ပင်လှူအပ်ရေ သင်္ကန်းဟု ထင်မှတ်ခြင်းဟိပြီးကေ သင်္ကန်းအချိန်အခါကို လွန်စီအံ့၊ နိဿဂ္ဂိပါစိတ်အာပတ် သင့်၏။ သရူးမရူး လှူအပ်ရေသင်္ကန်း၌ ယုံမှားဟိပြီးကေ သင်္ကန်းအချိန်အခါကို လွန်စီအံ့၊ နိဿဂ္ဂိပါစိတ်အာပတ် သင့်၏။ ခုံပင်လောင်ပင်လှူအပ်ရေ သင်္ကန်း၌ ခုံပင်လောင်ပင်လှူအပ်ရေ သင်္ကန်း မဟုတ်ဟု ထင်မှတ်ခြင်းဟိပြီးကေ သင်္ကန်းအချိန်အခါကို လွန်စီအံ့၊ နိဿဂ္ဂိ ပါစိတ်အာပတ် သင့်၏။

အဓိဋ္ဌာန် မတင်အပ်သိမ့်ရေ၌ အဓိဋ္ဌာန်တင်အပ်ပြီးဟု ထင်မှတ်ခြင်း ဟိပြီးကေ။ပ။ ဝိကပ္ပနာ မပြုအပ်သိမ့်ရေ၌ ဝိကပ္ပနာ ပြုအပ်ပြီးဟု ထင်မှတ်ခြင်း ဟိပြီးကေ။ပ။ မစွန့်အပ်သိမ့်ရေ၌ စွန့်အပ်ပြီးဟုထင်မှတ်ခြင်း ဟိပြီးကေ။ပ။ မပျောက်စွာ၌ ပျောက်ရေလို့ ထင်မှတ်ခြင်း ဟိပြီးကေ။ပ။ မပျက်စွာ၌ ပျက်ရေလို့ ထင်မှတ်ခြင်း ဟိပြီးကေ။ပ။ မီးမလောင်စွာ၌ မီးလောင်ရေလို့ ထင်မှတ်ခြင်း ဟိပြီးကေ။ပ။ (ခိုးသူ) မလုယက် အပ်ရေ၌ လုယက်အပ်ရေဟု ထင်မှတ်ခြင်း ဟိပြီးကေ သင်္ကန်းအချိန်အခါကို လွန်စီအံ့၊ နိဿဂ္ဂိပါစိတ် အာပတ် သင့်၏။

စွန့်ခြင်း (ဝိနည်းကံ) ဟိရေ သင်္ကန်းကို မစွန့်ဘဲ သုံးဆောင်အံ့၊ ဒုက္ကဋ်အာပတ် သင့်၏။ ခုံပင်လောင်ပင်လှူအပ်ရေ သင်္ကန်းမဟုတ်စွာ၌ ခုံပင်လောင်ပင်လှူအပ်ရေ သင်္ကန်းဟု ထင်မှတ်ခြင်းရှိအံ့၊ ဒုက္ကဋ်အာပတ် သင့်၏။ ခုံပင်လောင်ပင်လှူအပ်ရေ သင်္ကန်း မဟုတ်စွာ၌ ယုံမှားရှိအံ့၊ ဒုက္ကဋ်အာပတ် သင့်၏။ ခုံပင်လောင်ပင်လှူအပ်ရေ သင်္ကန်းမဟုတ်စွာ၌ ခုံပင်လောင်ပင်လှူအပ်ရေ သင်္ကန်းမဟုတ်ဟု ထင်မှတ်ခြင်းရှိအံ့၊ အာပတ် မသင့်။

၆၅၁။ အခါအတွင်းမာ အဓိဋ္ဌာန်တင်အံ့၊ ဝိကပ္ပနာပြုအံ့၊ စွန့်အံ့၊ ပျောက်အံ့၊ ပျက်အံ့၊ မီးလောင်အံ့၊ လုယူကုန်အံ့၊ အကျွမ်းဝင်ပြီးကေု ယူကုန်အံ့၊ အာပတ်မသင့်။ ရူးသော ရဟန်း၊ အစလက်ဦးလွန်ကျူးသောရဟန်းအား အာပတ်မသင့်။

အဋ္ဌမ အစ္စေကစီဝရ သိက္ခာပုဒ် ပြီး၏။

၁။ ဝါကျွတ်လပြည့်နိသို့ ဆယ်ရက်နန့် မရောက်သိမ့်သော ဝါကျွတ်လဆန်း ငါးရက်နိမှ စပြီးကေ ဖြိုက်ရေ နိ၌။
ကဏ္ဍ:ပါရာဇိကဏ်